મુંબઈ બુલિયન અસોસિએશનના વાઇસ પ્રેસિડન્ટ કપિલ પારેખે મિડ-ડે LOCALને જણાવ્યું હતું કે ‘આ વાત સાચી છે કે નો પાર્કિંગ ઝોનને કારણે ધંધા પર એની અસર થઈ છે. બજારમાં આ વિશે બે વ્યુ છે. રીટેલરોને ભારે નુકસાન થઈ રહ્યું છે, જ્યારે હોલસેલરોની સેફ્ટી વધી ગઈ હોય એમ લાગે છે. આ વિશે અમે ઘણી વાર પોલીસ-પ્રશાસન સાથે ચર્ચા કરી છે. એમનું કહેવું છે કે તો તમે સુરક્ષાની જવાબદારી ઉપાડવા તૈયાર છો? ઝવેરીબજારની ઝળહળતા દૂર થતાં અને વેપારીઓના ધંધાને ધ્યાનમાં રાખીને અમે એક પ્રસ્તાવ મૂકવાના છીએ; જેમાં લોકો વાહન અંદર લાવી શકે છે, પણ પાર્ક કરી શકશે નહીં. વેપારીઓ પોતાના ગ્રાહકો માટે પિક ઍન્ડ ડ્રૉપ સુવિધા પણ રાખી શકે છે. અસોસિએશન પૂરી તૈયારી કરશે જેનાથી ઝવેરીબજારમાં પહેલાંની જેમ વેપારીઓ ધંધો કરી શકે.’